section_heading: Povijest
paragraph_text: Zbog striktnih pravila Ceha američkih redatelja (DGA), samo jedan pojedinac može imati potpis kao redatelj filma. (Ovo pravilo je doneseno kako bi se spriječili problemi s pravima i vlasništvom te kako bi se eliminiralo lobiranje za redateljski potpis od strane producenata i glumaca). No, DGA može načiniti iznimku za ovo pravilo ako dva redatelja žele podijeliti redateljski potpis za film kao "afirmirani dvojac". U povijesti Oscara, afirmirani dvojci bili su nominirani samo tri puta: Robert Wise i Jerome Robbins (koji su ga osvojili za Priču sa zapadne strane 1961.); Warren Beatty i Buck Henry (koji su bili nominirani za Nebo može čekati 1978.) i Joel i Ethan Coen (koji su ga osvojili 2007. za Nema zemlje za starce).